CELEX: 32019R0461
Language: et
Date: 2019-01-30 00:00:00
Title: Komisjoni delegeeritud määrus (EL) 2019/461, 30. jaanuar 2019, millega muudetakse delegeeritud määrust (EL) 2016/522 seoses Inglise Pangale ja Ühendkuningriigi võlahaldusasutusele erandi tegemisega Euroopa Parlamendi ja nõukogu määruse (EL) nr 596/2014 kohaldamisalast (EMPs kohaldatav tekst)

22.3.2019   
               
               
                  ET
               
               
                  Euroopa Liidu Teataja
               
               
                  L 80/10
               
            
         KOMISJONI DELEGEERITUD MÄÄRUS (EL) 2019/461,
         30. jaanuar 2019,
         millega muudetakse delegeeritud määrust (EL) 2016/522 seoses Inglise Pangale ja Ühendkuningriigi võlahaldusasutusele erandi tegemisega Euroopa Parlamendi ja nõukogu määruse (EL) nr 596/2014 kohaldamisalast
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 16. aprilli 2014. aasta määrust (EL) nr 596/2014, mis käsitleb turukuritarvitusi ning millega tunnistatakse kehtetuks Euroopa Parlamendi ja nõukogu direktiiv 2003/6/EÜ ja komisjoni direktiivid 2003/124/EÜ, 2003/125/EÜ ja 2004/72/EÜ, (1) eriti selle artikli 6 lõiget 5,
         ning arvestades järgmist:
         
                     (1)
                  
                  
                     Liikmesriikide või föderaalse liikmesriigi puhul liitriigi liidumaade, Euroopa Keskpankade Süsteemi (EKPSi) liikmete, liikmesriikide ministeeriumide, asutuste või eriotstarbeliste rahastamisvahendite või nende nimel tegutsevate isikute tehingute, korralduste või tegevuse puhul seoses raha-, valuuta- või riigivõla haldamise poliitikaga on tehtud erand määruse (EL) nr 596/2014 kohaldamisalast vastavalt kõnealuse määruse artikli 6 lõikele 1.
                  
               
                     (2)
                  
                  
                     Sellist erandit määruse (EL) nr 596/2014 kohaldamisalast võib kõnealuse määruse artikli 6 lõike 5 kohaselt laiendada nii kolmandate riikide teatavatele avaliku sektori asutustele kui ka keskpankadele.
                  
               
                     (3)
                  
                  
                     Komisjoni delegeeritud määruses (EL) 2016/522 (2) sätestatud loetelu kolmandate riikide keskpankadest, kelle suhtes kohaldatakse erandit, tuleks ajakohastada, sealhulgas vajaduse korral laiendada määruse (EL) nr 596/2014 artikli 6 lõikes 1 sätestatud erandit muudele kolmandate riikide keskpankadele ja teatavatele avaliku sektori asutustele. Komisjon jälgib ja hindab kolmandate riikide asjakohaseid seadusandlikke ja regulatiivseid muutusi ja võib erandid igal ajal läbi vaadata.
                  
               
                     (4)
                  
                  
                     29. märtsil 2017 esitas Ühendkuningriik Euroopa Liidu lepingu artikli 50 kohase teate oma kavatsuse kohta EList välja astuda. Aluslepingute kohaldamine Ühendkuningriigi suhtes lõpeb väljaastumislepingu jõustumise kuupäeval või lepingu puudumise korral kaks aastat pärast teate esitamist, kui Euroopa Ülemkogu ei otsusta kokkuleppel Ühendkuningriigiga ühehäälselt seda perioodi pikendada.
                  
               
                     (5)
                  
                  
                     Läbirääkijate vahel kokku lepitud väljaastumislepinguga nähakse ette kord liidu õiguse sätete kohaldamiseks Ühendkuningriigi suhtes ja Ühendkuningriigis ka pärast kuupäeva, mil lõpeb aluslepingute kohaldamine Ühendkuningriigi suhtes ja Ühendkuningriigis. Kui nimetatud leping jõustub, kohaldatakse määrust (EL) nr 596/2014, sealhulgas kõnealuse määruse artikli 6 lõikega 1 ette nähtud erandit Ühendkuningriigi suhtes ja Ühendkuningriigis üleminekuperioodil vastavalt kõnealusele lepingule ning kohaldamine lõpeb üleminekuperioodi lõppedes.
                  
               
                     (6)
                  
                  
                     Erisätete puudumise korral tooks Ühendkuningriigi väljaastumine liidust kaasa selle, et ei Inglise Pank ega Ühendkuningriigi võlahaldusasutus ei saa enam kehtivast erandist kasu, välja arvatud juhul, kui nad lisatakse selliste kolmandate riikide keskpankade ja võlahaldusasutuste loetellu, kelle suhtes erandit kohaldatakse.
                  
               
                     (7)
                  
                  
                     Ühendkuningriigilt saadud teavet arvesse võttes koostas komisjon aruande, milles hinnatakse Inglise Panga ja Ühendkuningriigi võlahaldusasutuse rahvusvahelist kohtlemist, ja esitas selle Euroopa Parlamendile ja nõukogule. Kõnealuses aruandes (3) jõuti järeldusele, et kui Ühendkuningriigist on saanud kolmas riik, on asjakohane teha Ühendkuningriigi keskpangale ja võlahaldusasutusele erand määruse (EL) nr 596/2014 kohaldamisalast. Seega tuleks Inglise Pank ja Ühendkuningriigi võlahaldusasutus lisada delegeeritud määruses (EL) 2016/522 sätestatud selliste avaliku sektori asutuste loetellu, kelle suhtes erandit kohaldatakse.
                  
               
                     (8)
                  
                  
                     Ühendkuningriigi ametiasutused on kinnitanud EKPSi liikmete staatust, õigusi ja kohustusi, sealhulgas oma kavatsust teha käesoleva määruse (EL) nr 596/2014 artikli 6 lõikes 1 sätestatuga sarnane erand EKPSi liikmetele ning muudele liidu ja liikmesriikide asutustele, kes viivad ellu raha-, valuuta- või riigivõla haldamise poliitikat.
                  
               
                     (9)
                  
                  
                     Seepärast tuleks delegeeritud määrust (EL) 2016/522 vastavalt muuta.
                  
               
                     (10)
                  
                  
                     Komisjon jälgib ka edaspidi korrapäraselt nende keskpankade ja avaliku sektori asutuste õiguslikku käsitlust, kelle suhtes kohaldatakse erandit turu kuritarvitamist käsitlevatest nõuetest ja kes on kindlaks määratud delegeeritud määruse (EL) 2016/522 I lisa loetelus. Kõnealust loetelu võib ajakohastada, kui nende kolmandate riikide õiguskorras toimub muutusi ja kui ilmneb uusi asjaolusid. Uue hindamise tulemusel võidakse mõned kolmandad riigid jätta välja selliste üksuste loetelust, kelle suhtes kohaldatakse erandit.
                  
               
                     (11)
                  
                  
                     Käesolev määrus peaks jõustuma võimalikult kiiresti ja seda tuleks kohaldada alates päevast, mis järgneb päevale, mil lõpetatakse määruse (EL) nr 596/2014 kohaldamine Ühendkuningriigi suhtes ja Ühendkuningriigis,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Delegeeritud määruse (EL) 2016/522 I lisa asendatakse käesoleva määruse lisa tekstiga.
         
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
            Seda kohaldatakse alates päevast, mis järgneb päevale, mil lõpetatakse määruse (EL) nr 596/2014 kohaldamine Ühendkuningriigi suhtes ja Ühendkuningriigis.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 30. jaanuar 2019
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 173, 12.6.2014, lk 1.
         
            (2)  Komisjoni 17. detsembri 2015. aasta delegeeritud määrus (EL) 2016/522, millega täiendatakse Euroopa Parlamendi ja nõukogu määrust (EL) nr 596/2014 seoses eranditega teatud kolmandate riikide avalik-õiguslikele asutustele ja keskpankadele, turuga manipuleerimise tunnustega, avalikustamise määradega, pädevate asutustega, kellele teatada viivitustest, kauplemisloaga keeluajal ja juhtide teatamiskohustuslike tehingute liikidega (ELT L 88, 5.4.2016, lk 1).
         
            (3)  Komisjoni aruanne Euroopa Parlamendile ja nõukogule „Turukuritarvituse määruse kohane erand Inglise Pangale ja Ühendkuningriigi võlahaldusasutusele“ [COM(2019) 68].
      
      
         
            LISA
            
               
                  
                     „I LISA
                     
                                 1.
                              
                              
                                 Austraalia:
                                 
                                             —
                                          
                                          
                                             Austraalia Reservpank;
                                          
                                       
                                             —
                                          
                                          
                                             Austraalia finantshaldusamet;
                                          
                                       
                           
                                 2.
                              
                              
                                 Brasiilia:
                                 
                                             —
                                          
                                          
                                             Brasiilia Keskpank;
                                          
                                       
                                             —
                                          
                                          
                                             Brasiilia riigikassa;
                                          
                                       
                           
                                 3.
                              
                              
                                 Kanada:
                                 
                                             —
                                          
                                          
                                             Kanada Pank;
                                          
                                       
                                             —
                                          
                                          
                                             Kanada rahandusministeerium;
                                          
                                       
                           
                                 4.
                              
                              
                                 Hiina:
                                 
                                             —
                                          
                                          
                                             Hiina Rahvapank;
                                          
                                       
                           
                                 5.
                              
                              
                                 Hongkongi erihalduspiirkond:
                                 
                                             —
                                          
                                          
                                             Hongkongi rahandusamet;
                                          
                                       
                                             —
                                          
                                          
                                             Hongkongi finantsteenuste ja riigikassa amet;
                                          
                                       
                           
                                 6.
                              
                              
                                 India:
                                 
                                             —
                                          
                                          
                                             India Reservpank;
                                          
                                       
                           
                                 7.
                              
                              
                                 Jaapan:
                                 
                                             —
                                          
                                          
                                             Jaapani Pank;
                                          
                                       
                                             —
                                          
                                          
                                             Jaapani Rahandusministeerium;
                                          
                                       
                           
                                 8.
                              
                              
                                 Mehhiko:
                                 
                                             —
                                          
                                          
                                             Mehhiko Pank;
                                          
                                       
                                             —
                                          
                                          
                                             Mehhiko rahandusministeerium ja riiklik krediidiasutus;
                                          
                                       
                           
                                 9.
                              
                              
                                 Singapur:
                                 
                                             —
                                          
                                          
                                             Singapuri rahandusamet;
                                          
                                       
                           
                                 10.
                              
                              
                                 Lõuna-Korea:
                                 
                                             —
                                          
                                          
                                             Korea Pank;
                                          
                                       
                                             —
                                          
                                          
                                             Korea strateegia- ja rahandusministeerium;
                                          
                                       
                           
                                 11.
                              
                              
                                 Šveits:
                                 
                                             —
                                          
                                          
                                             Šveitsi Keskpank;
                                          
                                       
                                             —
                                          
                                          
                                             Šveitsi riiklik finantsadministratsioon;
                                          
                                       
                           
                                 12.
                              
                              
                                 Türgi:
                                 
                                             —
                                          
                                          
                                             Türgi Vabariigi Keskpank;
                                          
                                       
                                             —
                                          
                                          
                                             Türgi vabariigi riigikassa alamsekretariaat;
                                          
                                       
                           
                                 13.
                              
                              
                                 Ühendkuningriik:
                                 
                                             —
                                          
                                          
                                             Inglise Pank;
                                          
                                       
                                             —
                                          
                                          
                                             Ühendkuningriigi võlahaldusasutus;
                                          
                                       
                           
                                 14.
                              
                              
                                 Ameerika Ühendriigid:
                                 
                                             —
                                          
                                          
                                             Föderaalreservi süsteem;
                                          
                                       
                                             —
                                          
                                          
                                             USA rahandusministeerium
                                          
                                       
                           
               “